એેમ.બી.એ. ભણેલો અને દેશવિદેશની બેંકોમાં સારા હોદ્દા પર નોકરી કરી ચૂકેલો આ યુવાન કહે છે, “મને પહેલેથી જ પ્રવાસનો શોખ. હું વિદેશોમાં ખૂબ ફર્યો છું પરંતુ મારા પોતાના દેશથી હું પૂરતો વાકેફ ન હતો. મને જાણે હું મારાં પોતાનાં મૂળિયાંથી જ તદ્દન અજાણ હોઉં તેવું લાગતું હતું. આથી જ દેશની સંસ્કૃતિને સારી રીતે સમજવા બુલેટ પર ભારત ભ્રમણનો નિશ્ચય કર્યો. શરૂઆતમાં માતાપિતાએ વિરોધ કર્યો પરંતુ મેં મનાવી લીધાં પછી તેમણે મને પ્રોત્સાહિત કર્યો. ૧૫ માસ પહેલાં મુંબઇથી શરૂ કરેલો પ્રવાસ મારા વડવાઓના વતન કચ્છના કોટેશ્વરમાં પૂર્ણ કર્યો છે.”